(Ministru kabineta

2020.gada \_\_\_.\_\_\_\_\_\_\_\_\_\_

rīkojums Nr. \_\_\_\_\_\_\_\_)

#### **Dziesmu un deju svētku tradīcijas saglabāšanas**

#### **un attīstības plāns 2020.gadam**

Rīga, 2020

**Satura rādītājs**

I. Kopsavilkums 2

II. Situācijas raksturojums 3

III. Dziesmu un deju svētku tradīcijas ilgtspējas faktori 4

IV. Plāna sasaiste ar citiem tiesību aktiem 5

V. Plāna mērķis un uzdevumi 6

VI. 2019.gada starpsvētku pasākumi un to izpilde 7

VII. Dziesmu un deju svētku saglabāšanas un attīstības pasākumi 2020.gadā 13

VIII. Ietekmes novērtējums uz valsts un pašvaldību budžetu 19

**Izmantotie saīsinājumi:**

IZM Izglītības un zinātnes ministrija

JVLMA Jāzepa Vītola Latvijas Mūzikas akadēmija

KISC Kultūras informācijas sistēmu centrs

KM Kultūras ministrija

LKA Latvijas Kultūras akadēmija

LKK Latvijas Kultūras koledža

LEBM Latvijas Etnogrāfiskais brīvdabas muzejs

LNKC Latvijas Nacionālais kultūras centrs

LPS Latvijas Pašvaldību savienība

NVO Nevalstiskās organizācijas

TLMS Tautas lietišķās mākslas studija

VISC Valsts izglītības satura centrs

VSAOI Valsts sociālās apdrošināšanas obligāto iemaksu likme

**I. Kopsavilkums**

Dziesmu un deju svētku tradīcijas saglabāšanas un attīstības plāns 2020.gadam (turpmāk – plāns) ir politikas plānošanas dokuments, kas izstrādāts, pamatojoties uz Dziesmu un deju svētku likuma 4.pantu, lai nodrošinātu Dziesmu un deju svētku ciklisku norisi un savlaicīgu to sagatavošanas procesu. Dziesmu un deju svētku likuma 5.pants nosaka Dziesmu un deju svētku periodiskumu: Vispārējie latviešu Dziesmu un deju svētki notiek reizi piecos gados, to starplaikā – Latvijas Skolu jaunatnes dziesmu un deju svētki.

Plāns ir nacionālā līmeņa vidējā termiņa attīstības plānošanas dokuments, kas uz pieciem gadiem nosaka valsts mērķus Dziesmu un deju svētku ilgtspējas nodrošināšanā, kā arī rīcības virzienus un pasākumus, kas nepieciešami izvirzītā mērķa sasniegšanai, tas atbilst XXVII Vispārējo latviešu Dziesmu un XVII Deju svētku sagatavošanas un īstenošanas posmam no 2019. līdz 2023.gadam. Plāna īstenošanas laikā 2020.gadā notiek XII Latvijas Skolu jaunatnes dziesmu un deju svētku sagatavošana un īstenošana.

Ņemot vērā, ka hierarhiski augstāku plānošanas dokumentu termiņš beidzas 2020.gadā, tad plāns tiek dalīts vairākos posmos, proti, viens posms – plāns 2020.gadam un otrs posms no 2021. līdz 2023.gadam. Šāds plāna dalījums izvēlēts, jo pirmajam posmam nav jāplāno papildus valsts budžets.

Pamatojoties uz svētku periodiskumu, Plāns ir izstrādāts vienam gadam un atbilst kārtējo XXVII Vispārējo latviešu Dziesmu un XVII Deju svētku sagatavošanas un īstenošanas 2020.gada posmam. Plāna īstenošanas laikā uzsākta XII Latvijas Skolu jaunatnes dziesmu un deju svētku sagatavošana un īstenošana (2020).

Plāns izstrādāts, sadarbojoties KM un tās padotības iestādei LNKC ar IZM un tās padotības iestādi – VISC, kā arī citām dziesmu un deju svētku tradīcijas saglabāšanā un attīstībā iesaistītajām pusēm (pašvaldībām un to institūcijām, kultūrizglītības iestādēm, dziesmu un deju svētku māksliniecisko žanru speciālistiem, māksliniecisko/tautas mākslas kolektīvu vadītājiem un nevalstiskajām organizācijām).

# **II. Situācijas raksturojums**

Dziesmu un deju svētku tradīcija un tās simbolisms Latvijā, Igaunijā un Lietuvā 2003.gadā tika atzīts par Apvienoto Nāciju izglītības, zinātnes un kultūras organizācijas (turpmāk – UNESCO) Cilvēces mutvārdu un nemateriālā kultūras mantojuma meistardarbu. Dziesmu un deju svētku tradīcija visās trīs Baltijas valstīs aizvien ir dzīva un tiek uzturēta kā unikāla kultūras vērtība gan starpsvētku periodā, gan svētkos, visām trim valstīm savstarpēji un regulāri sadarbojoties (mākslinieciskie kolektīvi) un apmainoties ar ekspertu pieredzi (nozīmīgākās atziņas).

Dziesmu un deju svētku tradīcija (sākotnēji kā daudzbalsīga tautas kopdziedāšanas forma) radās 19.gadsimtā un izplatījās vairākās Eiropas valstīs kā nacionāli noskaņota patriotiska kustība. Tomēr tikai Baltijas valstīs tradīcija ir saglabājusies līdz mūsu dienām un uzplaukusi, attīstot savas raksturīgās iezīmes, kas gan vēsturiskajā literatūrā, gan pasaules kultūras mantojuma sarakstos ļauj šo tradīciju vērtēt kā Baltijas kultūras fenomenu. Tradīcijas attīstības posmi ļauj secināt, ka Dziesmu un deju svētki Latvijā, Lietuvā un Igaunijā veidojušies un attīstījušies kā vēsturiska nepieciešamība jaunajām nācijām veidot un stiprināt savu nacionālo pašapziņu, kā arī paust nacionālo identitāti. Kamēr citās Eiropas valstīs svētki kļuva par sekundāru kultūras parādību un pakāpeniski izzuda, Baltijas valstīs Dziesmu un deju svētku tradīcija attīstījās kā briestošās nacionālās pašapziņas manifestācijas spilgtākā forma. Jau I Vispārējie latviešu Dziesmu svētki Latvijā 1873.gadā kalpoja kā spēcīgs stimuls un vienlaikus arī ietvars nacionālās kultūras attīstībai. Šie svētki deva iespēju Baltijas tautām apliecināt sevi kā līdztiesīgām kultūras nācijām, kurām ir savs bagātīgs kultūras mantojums un daudzveidīgas spējas mākslinieciskajā jaunradē.

Dziesmu un deju svētku tradīcijas kodolu veido daudzbalsīga kopdziedāšana *a cappella* izpildījumā, kuru tradicionāli Dziesmu un deju svētkos prezentē kā augstvērtīgu māksliniecisko priekšnesumu. Laika gaitā Dziesmu un deju svētki ir attīstījušies un sazarojušies gan izpausmes formās, gan repertuāra bagātībā. Kā svētku kodols saglabāts lielais *a cappella* dziedošais kopkoris. Šobrīd svētki izauguši par vērienīgu multidisciplināru pasākumu, kas balstās trīs savstarpējā mijiedarbē un attīstībā esošās kultūras formās: tautas mākslā, profesionālajā mākslā un tradicionālajā kultūrā. Svētkos ikvienā no mākslinieciskajiem vai tradicionālās kultūras žanriem tiek demonstrētas izcilas prasmes un tehniskās kvalitātes.

Dziesmu un deju svētku tradīcijas kulminācija ar īpaši emocionāli piepildītu svētku atmosfēru ir Vispārējie latviešu Dziesmu un deju svētki nepilnas nedēļas garumā, kas Latvijā notiek reizi piecos gados un tos apmeklē vismaz 100 tūkstoši skatītāju. Svētku tradicionālie elementi – tautas dziesma (mūzika), tautas tērps, rituāla svētku atklāšana, apvienoto koru koncerts, deju lieluzvedums Daugavas stadionā, dalībnieku gājiens, kopā dziedāšana ar skatītājiem un noslēguma koncerts Mežaparka Lielajā estrādē.

2023.gadā Dziesmu un deju svētku tradīcijai būs 150 gadi. Šajā laikā Latvijā ir izveidojušies saturā un formā dažādi un daudzveidīgi pasākumi, tostarp Latvijas Skolu jaunatnes dziesmu un deju svētki, atsevišķu kultūrvēsturisko novadu Dziesmu un deju svētki, kā arī vīru, sieviešu, senioru, bērnu un jauniešu koru, visu paaudžu deju grupu (kolektīvu), tautas mūzikas, pūtēju orķestru u.c. tautas mākslas, bērnu un jauniešu māksliniecisko kolektīvu svētki. Baltijas valstu Dziesmu un deju svētku tradīcijas ietekmē ir izveidojušies arī starptautiska mēroga svētki, piem., Baltijas valstu studentu Dziesmu un deju svētki „Gaudeamus” (kopš 1956.gada), Ziemeļu un Baltijas valstu Dziesmu svētki (kopš 1995.gada), starptautiskais folkloras festivāls „Baltica” (kopš 1988.gada), starptautiskais tautas deju festivāls „Sudmaliņas” (kopš 1997.gada) u.c.

2018.gadā Latvijā Dziesmu un deju svētku kopienu veidoja aptuveni 145 tūkstoši visu paaudžu dažādu māksliniecisko kolektīvu dalībnieki, kas savas zināšanas un prasmes apgūst un izkopj, darbojoties koros, deju kolektīvos, pūtēju orķestros, vokālajās grupās, amatierteātros (drāmas pulciņos), tautas mūzikas ansambļos, kokļu mūzikas ansambļos, tautas lietišķās mākslas studijās (pulciņos), folkloras kopās, etnogrāfiskajos ansambļos vai citās ar tradicionālo kultūru saistītās grupās. Šāda tendence ir jāsaglabā arī turpmākajos gados. Līdz ar to ir jānodrošina pilnvērtīga izglītības sistēma, tālākizglītība, kā arī jārisina jautājumi par kolektīvu vadītāju darba samaksu un šīs profesijas prestižu.

Dziesmu un deju svētku tradīcija gadu gaitā sekmējusi ārvalstu latviešu kopienas saliedētību, uzturot latvisko identitāti un stiprinot savstarpējo sadarbību. Pasaulē iedibinātas un regulāri turpinās Dziesmu un deju svētku tradīcijas izpausmes – Vispārējie latviešu Dziesmu svētki Amerikā, Austrālijas latviešu kultūras dienas, Latviešu Dziesmu svētki Kanādā, Dziesmu un deju svētku tradīcijas pasākumi Eiropā un Krievijā, Pasaules Brīvo latviešu dziesmu dienas u.c.

**III. Dziesmu un deju svētku tradīcijas ilgtspējas faktori**

1. Katra indivīda personīgā motivācija – vēlme izkopt un pašapliecināt savas radošās spējas (mūžizglītība), iesaistoties kādā no tautas mākslas vai tradicionālās kultūras kolektīviem;

2. Plaša visu paaudžu tautas mākslas kustība (māksliniecisko kolektīvu nepārtraukta darbība) – pamats Dziesmu un deju svētku tradīcijas ilgtspējai (pēctecība), kas sekmē kultūras daudzveidību un vitalitāti Latvijas pašvaldībās, un, vienkopus pulcējoties svētkos – iespēja apliecināties kā vienotai nācijai;

3. Atbalstoša izglītības sistēma, kas sekmē tradīcijas saglabāšanu un tālāknodošanu (pēctecība);

4. Tradīcija balstās uz nepārtrauktu procesu un pasākumu sistēmu, harmoniski apvienojot tradicionālās un laikmetīgās (profesionālā māksla un mūzika, dizains, radošās industrijas) kultūras izpausmes;

5. Kopdarbs – laba pārvaldības un organizatoriskā sistēma, t.sk. starpnacionālā līmenī (elastīgs un funkcionējošs valsts, pašvaldību, nevalstiskā sektora un kopienas sadarbības tīkls);

6. Atbalstoša un motivējoša vide – nodrošināta infrastruktūra (bāze – izglītības iestādes un pašvaldību kultūras centri) un citi atbalsta mehānismi, piem., metodiskais atbalsts, t.sk. Dziesmu un deju svētku procesa virsvadītāju un virsdiriģentu darbība, finansiāls atbalsts (mērķdotācijas);

7. Dziesmu un deju svētku mākslinieciskā kvalitāte un pieejamība (Dziesmu un deju svētku sagatavošana un īstenošana (repertuārs), ārējā komunikācija, u.c.).

**IV. Plāna sasaiste ar citiem tiesību aktiem**

[**Dziesmu un deju svētku likums**](https://likumi.lv/ta/id/111203-dziesmu-un-deju-svetku-likums) – tā mērķis saglabāt, attīstīt un nodot tālāk nākamajām paaudzēm dziesmu un deju svētku tradīciju. Likumā noteiktie uzdevumi paredz nodrošināt Dziesmu un deju svētku ciklisku nepārtrauktu norisi, nodrošināt Dziesmu un deju svētku sagatavošanas procesu, kā arī noteikt valsts un pašvaldību finansiālo un organizatorisko atbildību. Likuma [4.pants](https://likumi.lv/ta/id/111203-dziesmu-un-deju-svetku-likums#p4) paredz Plāna izstrādi, lai nodrošinātu Dziesmu un deju svētku ciklisku norisi un savlaicīgu to sagatavošanas procesu. Likuma 5.pantā noteiktas darbības, kas jāveic Dziesmu un deju svētku starplaikā. Šie noteikumi ņemti vērā, veidojot Plānu.

Likums **„**[**Par Apvienoto Nāciju izglītības, zinātnes un kultūras organizācijas konvenciju par nemateriālā kultūras mantojuma saglabāšanu**](https://likumi.lv/ta/id/97912-par-apvienoto-naciju-izglitibas-zinatnes-un-kulturas-organizacijas-konvenciju-par-nemateriala-kulturas-mantojuma-saglabasanu)**” –** Latvijā ir ratificēta 2003.gada 17.oktobra UNESCO konvencija par Nemateriālā kultūras mantojuma saglabāšanu (turpmāk – Konvencija). 2003.gadā Igaunijas, Latvijas un Lietuvas Dziesmu un deju svētku tradīcijas procesu un simbolismu UNESCO pasludināja par Cilvēces mutvārdu un nemateriālā kultūras mantojumu meistardarbu. Piesakot Dziesmu un deju svētku tradīciju UNESCO, Baltijas valstis vienlaikus uzņēmās atbildību pastiprināti rūpēties par tradīcijas unikālajām vērtībām. Kopš 2004.gada 25.novembra, kad Latvijas valsts pievienojās Konvencijai, Dziesmu un deju svētku tradīcija kā starptautiski atzīta nemateriālā kultūras mantojuma vērtība saglabājama atbilstoši starptautiskajam tiesiskajam regulējumam.

**Latvijas ilgtspējīgas attīstības stratēģija līdz 2030.gadam** (apstiprināta Saeimā 2010.gada 10.jūnijā). Tajā kā pirmā prioritāte noteikta Latvijas kultūras telpas attīstība. Prioritātes ietvaros izvirzīts mērķis – saglabāt un attīstīt Latvijas kultūras kapitālu un veicināt piederības izjūtu Latvijas kultūras telpai, attīstot sabiedrības radošumā balstītu konkurētspējīgu nacionālo identitāti un veidojot Latvijā kvalitatīvu kultūrvidi.

**Latvijas Nacionālais attīstības plāns 2014. – 2020.gadam** ir hierarhiski augstākais nacionāla līmeņa vidēja termiņa plānošanas dokuments, kas ir cieši saistīts ar Latvijas ilgtspējīgas attīstības stratēģiju līdz 2030.gadam un Latvijas Nacionālo reformu programmu „Eiropa 2020” stratēģijas īstenošanai. Eiropas Savienības un citu ārvalstu finanšu instrumentu finansējuma plānošanas dokumentu izstrāde 2014. – 2020.gadam notiek, pamatojoties uz Latvijas Nacionālais attīstības plānā 2014. – 2020.gadam noteiktajām prioritātēm un mērķiem. Latvijas Nacionālajā attīstības plānā 2014. – 2020.gadam kā vadmotīvs izvirzīts ekonomikas izrāviens katra Latvijas iedzīvotāja un valsts labklājības pieaugumam, un noteiktas trīs prioritātes: Tautas saimniecības izaugsme, Cilvēka drošumspēja un Izaugsmi atbalstošas teritorijas. Latvijas Nacionālajā attīstības plāna 2014. – 2020.gadam indikatīvā finanšu ietvara pamatojuma dokumentā iekļauts arī jautājums par nacionāla mēroga kultūras un sporta infrastruktūras (stadiona) attīstību, kas ir nozīmīgs Vispārējo latviešu Dziesmu un deju svētku ietvaros rīkotā Deju lieluzveduma Daugavas stadionā (Rīga) kontekstā. Tāpat Latvijas Nacionālais attīstības plāns 2014. – 2020.gadam izvirza mērķi – veicināt iedzīvotāju piederību, pilsonisko apziņu un lepnumu par savu valsti un tautu, kas paredz sabiedrības iesaisti dziesmu un deju svētku tradīcijas saglabāšanā Latvijā, t.sk. kārtējo Vispārējo latviešu Dziesmu un deju svētku un Latvijas Skolu jaunatnes dziesmu un deju svētku sarīkošanu un norisi.

**Kultūrpolitikas pamatnostādnes 2014. – 2020.gadam „Radošā Latvija”** (apstiprinātas ar Ministru kabineta 2014.gada 29.jūlija rīkojumu Nr.401): nacionālās kultūrpolitikas virsmērķis – Latvija kā zeme ar bagātu un koptu kultūras mantojumu, vitālu un daudzveidīgu kultūras dzīvi, radošiem cilvēkiem, eksportspējīgām radošajām industrijām un augšupejošu dzīves kvalitāti ikvienam. Divās no četrām kultūrpolitikas prioritātēm: (1.) „Kultūras kapitāla saglabāšana un attīstība, sabiedrībai līdzdarbojoties kultūras procesos” un (4.) „Radošas teritorijas un kultūras pakalpojumu pieejamība” noteikti arī uzdevumi un pasākumi Dziesmu un deju svētku tradīcijas saglabāšanai un attīstībai.

**Izglītības attīstības pamatnostādnes 2014. – 2020.gadam** (apstiprinātas Saeimā 2014.gada 22.maijā): nacionālās izglītības attīstības politikas virsmērķis ir kvalitatīva un iekļaujoša izglītība personības attīstībai, cilvēku labklājībai un ilgtspējīgai valsts izaugsmei. Izglītības attīstības pamatnostādnes aktualizē nepieciešamību palielināt interešu izglītības lomu Latvijas kultūrvēsturiskā mantojuma saglabāšanā, pilnveidē un pieejamībā un nacionālās un valstiskās identitātes stiprināšanā.

**Sporta politikas pamatnostādnes 2014. – 2020.gadam** (apstiprinātas ar Ministru kabineta 2013.gada 18.decembra rīkojumu Nr.666) paredzēto uzdevumu un pasākumu plānā (VI.sadaļa) iekļautais 55.uzdevums paredz īstenot nacionālas nozīmes kultūras un sporta infrastruktūras objekta – Daugavas stadiona (Rīgā) teritorijas attīstības projektu.

Eiropas Komisijā apstiprinātās 2014. – 2020.gada plānošanas perioda Eiropas Savienības fondu darbības programmas.

**V. Plāna mērķis un uzdevumi**

Plāna mērķis: Saglabāt, attīstīt un nodrošināt Dziesmu un deju svētku tradīcijas – UNESCO starptautiski atzīta Cilvēces un nemateriālā kultūras mantojuma meistardarba – ilgtspējas faktorus.

1. Rīcības virziens: nostiprināt formālās un neformālās izglītības lomu Dziesmu un deju svētku tradīcijas saglabāšanai un ilgtspējai;

2. Rīcības virziens: nodrošināt māksliniecisko kolektīvu darbību, repertuāra sagatavošanu un apgūšanu;

3. Rīcības virziens: sagatavot un sarīkot XVII Vispārējo latviešu Dziesmu un XVII Deju svētku starpsvētku pasākumus;

4. Rīcības virziens: nodrošināt skates, konkursus un izstādes, jaunrades pasākumus un iniciatīvas;

5. Rīcības virziens: Gatavoties XXVII Vispārējos latviešu Dziesmu un XVII Deju svētkiem (2023.);

6. Rīcības virziens: Turpināt gatavošanos XII Latvijas Skolu jaunatnes dziesmu un deju svētkiem;

7. Rīcības virziens: īstenot XII Latvijas Skolu jaunatnes dziesmu un deju svētkus.

**VI. 2019.gada starpsvētku pasākumi un to izpilde**

Ņemot vērā, ka plāns tika saskaņots ar Dziesmu svētku padomi 2019.gada 28.decembrī, plānā paredzētie pasākumi 2019.gadam ir īstenoti. Plānā nav ietverti visi LNKC īstenotie pasākumi 2019.gadā, bet tikai lielākie pasākumi. Pārējie pasākumi īstenoti saskaņā ar LNKC pasākumu plānu. Plānā bija paredzēti un ir īstenoti uzdevumi šādos virzienos:

|  |  |  |  |  |  |  |
| --- | --- | --- | --- | --- | --- | --- |
| **Plāna mērķis** | | **Saglabāt, attīstīt un nodrošināt Dziesmu un deju svētku tradīcijas – UNESCO starptautiski atzīta Cilvēces un nemateriālā kultūras mantojuma meistardarba – ilgtspējas faktorus.** | | | | |
| **Politikas rezultāts un rezultatīvie rādītāji** | | **Nodrošināta Dziesmu un deju svētku tradīcijas nepārtrauktība. Saglabājot vismaz 40 000 dalībnieku skaitu mākslinieciskajos kolektīvos, kuri piedalās svētkos.** | | | | |
| **1. Rīcības virziens** | | **Nostiprināt formālās un neformālās izglītības lomu Dziesmu un deju svētku tradīcijas saglabāšanai un ilgtspējai** | | | | |
| Nr. p. k. | Pasākums | Darbības rezultāts | Rezultatīvais rādītājs | Atbildīgā institūcija | Līdzatbildīgās institūcijas | Izpilde 2019.gadā |
| 1.1. | Nodrošināt tradicionālās instrumentu spēles kursus | Sagatavoti un īstenoti kursi | Kursu programmu apguvuši vismaz 20 interesenti | LNKC | NVO | Kursu programmu  apguvuši  23  interesenti |
| 1.2. | Nodrošināt deju kolektīvu vadītāju profesionālās pilnveides kursus | Sagatavoti un īstenoti kursi „Radošā vasara” | Kursu programmu apguvuši vismaz 100 interesenti | LNKC | LNKC | Kursu programmu apguvuši 202 interesenti |
| 1.3. | Nodrošināt pūtēju orķestru diriģentu un ansambļu vadītāju kursus | Sagatavots XI Baltijas valstu pūtēju orķestru diriģentu un ansambļu vadītāju forums | Foruma programmu noklausījušies vismaz 100 interesenti | LNKC | NVO | Forumā piedalījušies 105 interesenti |
| **2. Rīcības virziens** | | **Nodrošināt māksliniecisko kolektīvu darbību, repertuāra sagatavošanu un apgūšanu** | | | | |
| 2.1. | Nodrošināt valsts mērķdotāciju māksliniecisko kolektīvu darba samaksai un VSAOI, sekmējot savlaicīgu Vispārējo latviešu Dziesmu un deju svētku sagatavošanu un norisi | Nodrošināta Ministru kabineta rīkojuma projekta sagatavošana mērķdotāciju piešķiršanai | 1 tiesību akts | LNKC | KM; Pašvaldības | Nodrošināta mērķdotācija darba samaksai un valsts sociālās apdrošināšanas obligātajām iemaksām 985 842 *euro* apmērā, t.sk.  mērķdotācija 767 532 *euro* apmērā izmaksāta 1002 māksliniecisko kolektīvu vadītājiem (kori, deju kolektīvi, koklētāju ansambļu un pūtēju orķestri) un 218 310 *euro* apmērā mērķdotācija izmaksāta 570 māksliniecisko kolektīvu vadītājiem (amatierteātri, folkloras kopas, tautas lietišķās mākslas studijas, mazākumtautību kolektīvi, vokālie ansambļi) |
| 2.2 | Nodrošināt virsvadītāju un virsdiriģentu darbību Latvijas pilsētās un novados Vispārējo latviešu Dziesmu un deju svētku tradīcijas saglabāšanas un attīstības procesa nepārtrauktībai un kvalitātei | Nodrošināta virsvadītāju un virsdiriģentu darbība | Sniegts metodiskais atbalsts starpsvētku procesa pasākumu nodrošināšanā | LNKC | Pašvaldības | Nodrošināta 65 virsdiriģentu un virsvadītāju darbība Latvijas pilsētās un novados. Virsdiriģenti un virsvadītāji snieguši metodisko atbalstu māksliniecisko kolektīvu darbībai gan LNKC rīkotajos pasākumos, gan pašvaldību rīkotajos pasākumos |
| **3. Rīcības virziens** | | **Sagatavot un sarīkot XVII Vispārējo latviešu Dziesmu un XVII Deju svētku starpsvētku posma pasākumus** | | | | |
| KOPREPETRTUĀRA NOZARES (KORA, DEJU, PŪTĒJU ORĶESTRU, KOKĻU NOZARE) | | | | | | |
| Nr. p. k. | Pasākums | Darbības rezultāts | Rezultatīvais rādītājs | Atbildīgā institūcija | Līdzatbildīgās institūcijas | Izpilde 2019.gadā |
| 3.1. | Organizēt kultūrvēsturisko novadu Dziesmu svētkus Latgalē un Kurzemē | Balvos notikuši mūzikas svētki „Mirklis Balvos”ar koru, pūtēju orķestru piedalīšanos;  Liepājā notikuši Kurzemes Dziesmu svētki „Es esmu dzīvība” | 2 pasākumi | LNKC | Pašvaldības | Pasākumā Balvos piedalījušies 61 kori, 16 pūtēju orķestri, 1 etnogrāfiskais ansamblis, kopā 2000 dalībnieku;  Pasākumā Liepājā piedalījušies 75 kori, 15 deju kolektīvi, 6 pūtēju orķestri, kopā 2000 dalībnieku,  1500 klausītāju |
| 3.2. | Organizēt starpsvētku pasākumus koriem | Vidrižos noticis pasākums „Emilim Melngailim 145” | 1 pasākums | LNKC | Pašvaldības | Pasākumā piedalījušies 76 kori, 2000 dalībnieku, 1250 klausītāju |
| 3.3. | Organizēt Senioru koru svētkus | Talsos notikuši Senioru koru svētki | 1 pasākums | LNKC | Pašvaldības | Pasākumā piedalījušies 56 kori, 1700 dalībnieku, 1200 klausītāju |
| 3.4. | Organizēt kokļu mūzikas festivālu | Rīgā un Cesvainē noticis V. Kokļu mūzikas festivāls „Gaismas ceļā” | 2 pasākumi | LNKC | Pašvaldības | Festivālā piedalījušies 52 koklētāju ansambļi, 411 koklētāji, 700 apmeklētāju |
| 3.5. | Izveidot latviešu skatuviskās dejas „Zelta fondu” – deju sarakstu (kanonu) interneta vietnē | Izveidots latviešu skatuviskās dejas „Zelta fonds” – saraksts (kanons) interneta vietnē laika posmam no 1933. līdz 2008.gadam | 1 saraksts, tīmekļa vietne | LNKC | Skatuviskās dejas jomas eksperti | **Izveidota vietne** [www.dejaszeltafonds.lv](http://www.dejaszeltafonds.lv)  Sarakstā iekļautas 54 dejas |
| AMATIERTEĀTRI | | | | | | |
| 3.6. | Organizēt Latvijas pilsētu un novadu amatierteātru svētkus | Rīgā notikuši Latvijas pilsētu un novadu amatierteātru svētki | 1 pasākums | LNKC | LEBM | Pasākumā piedalījušies 14 amatierteātri, 201 dalībnieku,  8575 apmeklētāju |
| 3.7. | Organizēt XIV Latvijas amatierteātru salidojumu | Alūksnē noticis XIV Latvijas amatierteātru salidojums | 1 pasākums | LNKC | Pašvaldības | Pasākumā piedalījušies 113 amatierteātri, 1749 dalībnieku,  7000 apmeklētāju |
| TRADICIONĀLĀ KULTŪRA – FOLKLORAS NOZARE | | | | | | |
| 3.8. | Organizēt Novadu dienas | Rīgā notikušas Novadu dienas | 1 pasākums gadā | LNKC | LEBM, Pašvaldības | Pasākumā piedalījušies 24 etnogrāfiskie ansambļi un 210 folkloras kopas, 5 kapelas, 3582 dalībnieku, 1087 apmeklētāju |
| TRADICIONĀLĀ KULTŪRA – TAUTAS MŪZIKAS NOZARE | | | | | | |
| 3.9. | Organizēt Latvijas Tautas mūzikas svētkus | Jaunjelgavā notikuši Latvijas Tautas mūzikas svētki (tautas mūzikas instrumentu spēles tradīciju pārmantošana) | 1 pasākums gadā | LNKC | Pašvaldības | Pasākumā piedalījušās 40 tautas mūzikas grupas, 300 dalībnieku, 1000 apmeklētāju |
| 3.10. | Organizēt tautas mūzikas festivālu | Rīgā un Cēsīs noticis tautas mūzikas festivāls „Dzīvā mūzika” (starptautisks formāts) | 1 pasākums gadā (t.sk. diskusija un meistarklases) | LNKC | NVO,  JVLMA,  ES māja,  Cēsu koncertzāle | Pasākumā piedalījušās 4 tautas mūzikas grupas no Latvijas, pa vienai no Lietuvas, Krievijas Baltkrievijas, Anglijas, 40 dalībnieku, 500 apmeklētāju |
| TRADICIONĀLĀ KULTŪRA – TAUTAS LIETIŠĶĀS MĀKSLAS NOZARE | | | | | | |
| 3.11. | Turpināt attīstīt digitālo platformu „Katram savu tautas tērpu” | Uzlabots piedāvājums sabiedrībai – nodrošināts tulkojums angļu valodā | Tulkojums angļu valodā | LNKC | NVO | Pieejama informācija angļu valodā <http://www.katramsavutautasterpu.lv/en/> |
| **4. Rīcības virziens** | | **Nodrošināt skates, konkursus un izstādes, jaunrades pasākumus un iniciatīvas** | | | | |
| Nr. p. k. | Pasākums | Darbības rezultāts | Rezultatīvais rādītājs | Atbildīgā institūcija | Līdzatbildīgās institūcijas | Izpilde 2019.gadā |
| 4.1. | Organizēt pasākumus jaundarbu ieguvei:  XXII Jaunrades deju konkursu | Noticis Jaunrades deju konkurss divās kārtās  Fināls Valmierā | 1 pasākums (konkurss) | LNKC | Pašvaldības | Pirmajā kārtā piedalījušies horeogrāfi ar 83 dejām, 53 kolektīvi, 1060 dalībnieku, 600 apmeklētāju.  Pasākuma finālā piedalījušies horeogrāfi ar 38 dejām, 26 kolektīvi, 800 dalībnieku, 700 apmeklētāju |
| 4.2. | Organizēt pasākumus jaundarbu ieguvei: koru, deju, pūtēju orķestru, kokļu mūzikas, vokālās mākslas nozarēs | Pasūtīti jaundarbi, notikuši konkursi koru, pūtēju orķestru un kokļu mūzikas nozarē | Izvērtēti jaundarbi, labākie izdoti | LNKC | JVLMA | Izdoti jaundarbi: 13 kora nozarei, 9 pūtēju orķestru un 20 miniatūras kokļu mūzikas nozarē |
| 4.3. | Organizēt ikgadējo Latvijas pūtēju orķestru konkursu | Siguldā noticis ikgadējais Latvijas pūtēju orķestru konkurss | 1 pasākums (konkurss) | LNKC | Pašvaldības,  NVO,  sadarbības partneri ārvalstīs | Pasākumā piedalījušies 38 pūtēju orķestri, 1500 dalībnieku, 500 skatītāju |
| 4.4. | Organizēt vokālo grupu konkursus  -sieviešu vokālo ansambļu | Latvijas reģionos noticis vokālo ansambļu konkurss divās kārtās.  Konkursa Fināls noticis Mārupē | 1 pasākums (konkursa pusfināls un fināls) | LNKC | NVO | Pasākuma 1.kārtā piedalījušies 64 kolektīvi, 460 dalībnieki, 405 apmeklētāju  Pasākuma 2.kārtā (finālā) piedalījušies 15 vokālie ansambļi, 130 dalībnieku, 100 apmeklētāju |
| 4.5. | Organizēt Latvijas amatierteātru iestudējumu skati | Latvijas reģionos un Rīgā notikusi Latvijas amatierteātru iestudējumu skate „Gada izrāde” (t.sk. koordinētas skates reģionos) | 1 pasākums (skates reģionos, Rīgā - fināls) | LNKC | Pašvaldības | Pasākumā 1.kārtā piedalījušies 44 kolektīvi, 451 dalībnieku, 2200 apmeklētāju  Finālā piedalījušies 10 kolektīvi, 109 dalībnieku, 1516 apmeklētāju |
| 4.6. | Organizēt tematiskas tautas lietišķās mākslas žanru izstādes | Rīgā notikusi izstāde „Metāls un rotas” | 1 pasākums (izstāde) | LNKC | NVO | Pasākumā piedalījušās 9 TLMS, 61 dalībnieku, 2621 skatītāju |
| **5. Rīcības virziens** | | **Gatavoties XXVII Vispārējos latviešu Dziesmu un XVII Deju svētkiem (2023.)** | | | | |
| Nr. p. k. | Pasākums | Darbības rezultāts | Rezultatīvais rādītājs | Atbildīgā institūcija | Līdzatbildīgās institūcijas | Izpilde 2019.gadā |
| 5.1. | Izsludināt svētku pasākumu (koncertu) koncepciju konkursus | Sagatavoti divu pasākumu (koncertu) konkursu nolikumi: kora lielkoncertam Mežaparka Lielajā estrādē un Deju lieluzvedumam  „Daugavas stadionā” | 2 konkursa nolikumi | LNKC | Dziesmu svētku padome | Izsludināšanai sagatavoti 2 svētku pasākumu (koncertu) konkursu nolikumi |
| 5.2. | Izveidot Dziesmu un deju svētku padomi | Sagatavots nolikums, izvērtēti pretendenti | Dziesmu un deju svētku padome izveidota | LNKC | KM, VISC, IZM, LPS, NVO | Padome uzsākusi darbu 30.05.2019.  Notikušas  2 sēdes |
| 5.3. | Izveidot XXVII Vispārējo latviešu Dziesmu un XVII Deju svētku māksliniecisko padomi | Sagatavots nolikums, izvērtēti pretendenti | Mākslinieciskā padome izveidota | LNKC | Dziesmu svētku padome | Mākslinieciskā padome darbu uzsākusi 25.06.2019.  Notikušas  2 sēdes |
| **6. Rīcības virziens** | | **Turpināt gatavošanos XII Latvijas Skolu jaunatnes dziesmu un deju svētkiem 2020.gadā** | | | | |
| Nr. p. k. | Pasākums | Darbības rezultāts | Rezultatīvais rādītājs | Atbildīgā institūcija | Līdzatbildīgās institūcijas | Izpilde 2019.gadā |
| 6.1. | Izveidot XII Latvijas Skolu jaunatnes dziesmu un deju svētku programmu | Izveidota svētku mākslinieciskā programma un tās īstenošanai svētku norišu plānojums,  skašu un konkursu grafiks,  organizēti modelēšanas koncerti | Norišu plānojums;  Skašu un konkursu grafiks;  4 modelēšanas koncerti | VISC | IZM | Izveidota mākslinieciskā programma, tās īstenošanas plāns, izstrādāts skašu un konkursu grafiks, organizēti modelēšanas koncerti |
| 6.2. | Apkopot informāciju par bērnu un jauniešu dalību kultūrizglītības kolektīvos | Apkopota informācija par 2018./2019. mācību gadu un 2019./2020. mācību gadu | Skolēnu skaits kultūrizglītības kolektīvos | Pašvaldības | VISC | Informācija apkopota  01.02.2019. |
| 6.3. | Organizēt starpsvētku pasākumus visās Dziesmu un deju svētku nozarēs (koris, deja, instrumentālā mūzika, teātris, vizuālā un vizuāli lietišķā māksla, tradicionālā māksla) | Organizēti valsts nozīmes starpsvētku pasākumi | 27 pasākumi (konkursi, skates, koncerti, radošie pasākumi, festivāli) | VISC | Pašvaldības | Organizēti konkursi, skates, koncerti, radošie pasākumi līdz 30.12.2019. |
| 6.4. | Organizēt pedagogu profesionālās kompetences pilnveides pasākumus | Organizēti semināri, pedagogu profesionālās kompetences pilnveides kursi, izstrādāti metodiskie materiāli, t.sk. nošu krājumi, deju apraksti | 10 semināri,  6 kursu grupas,  4 metodiskie materiāli | VISC | Pašvaldības | Organizēti semināri, sagatavoti metodiskie materiāli līdz  30.12.2019. |
| 6.5. | Nodrošināt XII Latvijas Skolu jaunatnes dziesmu un deju svētku īstenošanai normatīvo dokumentu bāzi | Sagatavoti tiesību aktu projekti | MK izskatīti un apstiprināti 3 tiesību akti | VISC | IZM | Sagatavoti tiesību aktu projekti, MK izskatīti un apstiprināti |
| 6.6. | Sabiedrības informētībai nodrošināt pastāvīgu un aktualizētu informāciju par XII Latvijas Skolu jaunatnes dziesmu un deju svētkiem un svētku starplaika aktivitātēm | Izveidota vizuālās identitātes stila grāmata, izveidota svētku tīmekļvietne | Izveidota vizuālās identitātes stila grāmata,  izveidota svētku tīmekļvietne [www.nacgavilet.lv](http://www.nacgavilet.lv) | VISC | IZM | Izveidota vizuālās identitātes stila grāmata, izveidota tīmekļvietne |

**VII. Dziesmu un deju svētku saglabāšanas un attīstības pasākumi 2020.gadā**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Plāna mērķis** | | | **Saglabāt, attīstīt un nodrošināt Dziesmu un deju svētku tradīcijas – UNESCO starptautiski atzīta Cilvēces un nemateriālā kultūras mantojuma meistardarba – ilgtspējas faktorus.** | | | | | | |
| **Politikas rezultāts un rezultatīvie rādītāji** | | | **Nodrošināta Dziesmu un deju svētku tradīcijas nepārtrauktība. Saglabājot 40 000 dalībnieku skaitu mākslinieciskajos kolektīvos, kuri piedalās svētkos.** | | | | | | |
| **1. Rīcības virziens** | | | **Nostiprināt formālās un neformālās izglītības lomu Dziesmu un deju svētku tradīcijas saglabāšanai un ilgtspējai** | | | | | | |
| Nr. p. k. | Pasākums | Darbības rezultāts | | | | Rezultatīvais rādītājs | Atbildīgā institūcija | Līdzatbildīgās institūcijas | Izpildes termiņš  (ar precizitāti līdz pusgadam) |
| 1.1. | Pilnveidot esošās vai izveidot jaunas studiju un tālākizglītības programmas (vai moduļus) Dziesmu un deju svētku tradīcijas saglabāšanas kontekstā | Izvērtētas esošās studiju programmas;  Pilnveidotas studiju programmas;  Nepieciešamības gadījumā izveidotas jaunas studiju programmas | | | | 1 pilnveidota deju programma,  1 jauna studiju programma | Augstskolas  JVLMA, LKK, LKA | LNKC | 31.12.2020. |
| 1.2. | Nodrošināt daudzveidīgas kultūrizglītības programmas interešu izglītībā, motivējot bērnus un jauniešus iesaistīties Dziesmu un deju svētku tradīcijas saglabāšanā un attīstībā | Īstenotas kultūrizglītības programmas interešu izglītībā | | | | ~ 62% no visām interešu izglītības programmām ir kultūrizglītības programmas | VISC | IZM | 31.12.2020. |
| 1.3. | Nodrošināt diriģentu un kolektīvu vadītāju tālākizglītību un profesionālo pilnveidi | Sagatavotas, pilnveidotas vai no jauna izveidotas tālākizglītības un profesionālās pilnveides programmas | | | | Izveidota 1 jauna koru diriģentu programma;  Pilnveidotas kolektīvu vadītāju tālākizglītības programmas | LNKC | Pašvaldības | 30.06.2020. |
| 1.4. | Nodrošināt tradicionālās instrumentu spēles kursus | Kursi sagatavoti un īstenoti | | | | Kursu programmu apguvuši interesenti | LNKC | NVO | katru gadu |
| **2. Rīcības virziens** | | | **Nodrošināt māksliniecisko kolektīvu darbību, repertuāra sagatavošanu un apgūšanu** | | | | | | |
| Nr. p. k. | Pasākums | | Darbības rezultāts | | Rezultatīvais rādītājs | | Atbildīgā institūcija | Līdzatbildīgās institūcijas | Izpildes termiņš  (ar precizitāti līdz pusgadam) |
| 2.1. | Nodrošināt valsts mērķdotāciju māksliniecisko kolektīvu darba samaksai un VSAOI, sekmējot savlaicīgu Vispārējo latviešu Dziesmu un deju svētku sagatavošanu un norisi | | Izvērtēta mērķdotāciju piešķiršanas kārtība;  Sagatavoti kritēriji mērķdotācijas sadalei | | | Sagatavots 1 normatīvais akts;  Nodrošināta mērķdotācijas izmaksa | LNKC | KM; Pašvaldības | 31.12.2020. |
| 2.2. | Nodrošināt virsvadītāju un virsdiriģentu darbību Latvijas pilsētās un novados Vispārējo latviešu Dziesmu un deju svētku tradīcijas saglabāšanas un attīstības procesa nepārtrauktībai un kvalitātei | | Nodrošināta virsvadītāju un virsdiriģentu darbība | | | Svētkiem sagatavoti kolektīvi | LNKC | Pašvaldības | 31.12.2020. |
| 2.3. | Sniegt metodisku atbalstu Latvijas mazākumtautību māksliniecisko kolektīvu vadītājiem un nevalstisko organizāciju pārstāvjiem, sekmējot Latvijas mazākumtautību līdzdalību Dziesmu un deju svētku tradīcijas saglabāšanā un attīstībā | | Nodrošināts metodiskais atbalsts Latvijas mazākumtautību māksliniecisko kolektīvu vadītājiem;  Sekmēta mazākumtautību dalība svētkos | | | Kolektīvi piedalās repertuāra apguvē | LNKC | KM | 31.12.2020. |
| 2.4. | Sniegt metodisku atbalstu ārvalstu latviešu māksliniecisko kolektīvu vadītājiem un dalībniekiem, t.sk. līdzdalībai starpsvētku laika pasākumos un kārtējos Vispārējos latviešu Dziesmu un deju svētkos Latvijā, sekmējot ārvalstu latviešu līdzdalību Dziesmu un deju svētku tradīcijas saglabāšanā un attīstībā | | Nodrošināts metodiskais atbalsts koprepertuāra apguvē | | | Svētkiem sagatavoti kolektīvi | LNKC | KM | 31.12.2020. |
| **3. Rīcības virziens** | | | **Sagatavot un sarīkot XVII Vispārējo latviešu Dziesmu un XVII Deju svētku starpsvētku posma pasākumus** | | | | | | |
| Nr. p. k. | Pasākums | | Darbības rezultāts | | | Rezultatīvais rādītājs | Atbildīgā institūcija | Līdzatbildīgās institūcijas | Izpildes termiņš  (ar precizitāti līdz pusgadam) |
| 3.1. | Organizēt kultūrvēsturisko novadu Dziesmu svētkus | | Kultūrvēsturiskajos novados (Kurzeme un Latgalē) notikuši Dziesmu svētki | | | 2 pasākumi | LNKC | Pašvaldības | 31.07.2020. |
| 3.2. | Organizēt Senioru koru svētkus | | Atbalstīti Senioru koru svētki | | | 1 pasākums | LNKC | Pašvaldības | 30.06.2020. |
| DEJU NOZARE | | | | | | | | | |
| 3.3. | Organizēt kultūrvēsturisko novadu deju svētkus:  – Zemgalē  – Latgalē | | Organizēti un notikuši deju svētki kultūrvēsturiskajos novados | | | 2 pasākumi | LNKC | Pašvaldības | 30.06.2020. |
| PŪTĒJU ORĶESTRU NOZARE | | | | | | | | | |
| 3.4. | Organizēt Latvijas kultūrvēsturisko novadu pūtēju orķestru svētkus:  – Kurzemē  – Latgalē | | Organizēti un notikuši svētki sadarbībā ar koru nozari kultūrvēsturiskajos novados | | | 2 pasākumi  Daugavpilī;  Dobelē | LNKC | Pašvaldības | 30.07.2020. |
| KOKĻU NOZARE | | | | | | | | | |
| 3.5. | Organizēt koklētāju ansambļu latviešu mūzikas koncertu | | Organizēts latviešu mūzikas koncerts | | | 3 pasākumi | LNKC | Pašvaldības | 30.06.2020. |
| 3.6. | Organizēt kokļu mūzikas ziemas festivālu | | Organizēts kokļu mūzikas ziemas festivāls | | | 1 pasākums | LNKC | Pašvaldības | 31.12.2020. |
| VOKĀLIE ANSAMBĻI | | | | | | | | | |
| 3.7. | Organizēt vokālo grupu koncertu | | Organizēts un norisinājies vokālo ansambļu koncerts | | | 1 pasākums | LNKC | Pašvaldības | 31.12.2020. |
| AMATIERTEĀTRI | | | | | | | | | |
| 3.8. | Organizēt Latvijas pilsētu un novadu amatierteātru svētkus | | Organizēts un norisinājies pasākums | | | 1 pasākums gadā | LNKC | LEBM | 30.08.2020. |
| 3.9. | Organizēt kamerizrāžu festivālu | | Organizēts II kamerizrāžu festivāls | | | 1 pasākums gadā | LNKC | LNKC | 30.09.2020 |
| TRADICIONĀLĀ KULTŪRA – FOLKLORAS NOZARE | | | | | | | | | |
| 3.10. | Organizēt Jauniešu etno dienas | Organizētas Jauniešu etno dienas | | 1 pasākums gadā | | | LNKC | Pašvaldības | 31.12.2020. |
| TRADICIONĀLĀ KULTŪRA – TAUTAS MŪZIKAS NOZARE | | | | | | | | | |
| 3.11. | Organizēt Latvijas Tautas mūzikas svētkus (tautas mūzikas instrumentu spēles tradīciju pārmantošana) | Organizēti Latvijas Tautas mūzikas svētki | | 1 pasākums gadā | | | LNKC | Pašvaldības | 31.12.2020. |
| 3.12. | Organizēt tautas mūzikas festivālu „Dzīvā mūzika” | Organizēts tautas mūzikas festivāls | | 1 pasākums gadā | | | NVO | LNKC | 31.12.2020. |
| TRADICIONĀLĀ KULTŪRA – TAUTAS LIETIŠĶĀS MĀKSLAS NOZARE | | | | | | | | | |
| 3.13. | Turpināt attīstīt digitālo platformu „Katram savu tautas tērpu” | Platformas darbība izvērtēta, uzlabots piedāvājums sabiedrībai | |  | | | LNKC | NVO | 31.12.2020. |
| **4. Rīcības virziens** | | **Nodrošināt skates, konkursus un izstādes, jaunrades pasākumus un iniciatīvas** | | | | | | | |
| Nr. p. k. | Pasākums | Darbības rezultāts | | Rezultatīvais rādītājs | | | Atbildīgā institūcija | Līdzatbildīgās institūcijas | Izpildes termiņš  (ar precizitāti līdz pusgadam) |
| 4.1. | Organizēt Jaunrades deju konkursu | Organizēts Jaunrades deju konkurss 2 kārtās | | Organizēts konkurss, izvērtētas piedāvātās dejas, papildināts repertuārs | | | LNKC | Pašvaldības | 31.12.2020. |
| 4.2. | Organizēt pasākumus jaundarbu ieguvei koru, pūtēju orķestru, kokļu mūzikas, vokālās mākslas nozarēs | Pasūtināti jaundarbi | | Organizēts pasākums  izvērtēti,  atskaņoti un izdoti jaundarbi | | | LNKC | JVLMA | 31.12.2020. |
| 4.3. | Organizēt ikgadējo Latvijas pūtēju orķestru konkursu | Organizēts ikgadējais Latvijas pūtēju orķestru konkurss | | Izvērtēts orķestru sniegums | | | LNKC | Pašvaldības,  NVO,  sadarbības partneri ārvalstīs | 30.06.2020. |
| 4.4. | Organizēt vokālo grupu konkursus  – senioru vokālo ansambļu | Organizēts vokālo ansambļu konkurss | | Izvērtēts vokālo ansambļu sniegums | | | LNKC | NVO | 30.06.2020. |
| 4.5. | Organizēt Latvijas amatierteātru iestudējumu skati „Gada izrāde” (t.sk. koordinēt skates norisi reģionos, nodrošināt skates fināla sagatavošanu un norisi) | Organizēta Latvijas amatierteātru iestudējumu skate „Gada izrāde” | | Izvērtēts amatierteātru sniegums un apzināta situācija valstī | | | LNKC | Pašvaldības | 30.06.2020. |
| 4.6. | Organizēt tematiskas tautas lietišķās mākslas žanru izstādes | Organizēta izstāde | | Organizēta vismaz 1 izstāde. Izvērtēti tautas lietišķās mākslas amatnieku darbi | | | LNKC | NVO | 31.12.2020. |
| **5. Rīcības virziens** | | **Gatavoties XXVII Vispārējiem latviešu Dziesmu un XVII Deju svētkiem (2023.)** | | | | | | | |
| Nr. p. k. | Pasākums | Darbības rezultāts | | Rezultatīvais rādītājs | | | Atbildīgā institūcija | Līdzatbildīgās institūcijas | Izpildes termiņš  (ar precizitāti līdz pusgadam) |
| 5.1. | Izsludināt svētku koncertu un pasākumu koncepciju konkursus | Sagatavots koncepcijas nolikums, izvērtēti konkursa piedāvājumi | | Izvēlēts labākais piedāvājums | | | LNKC | Dziesmu svētku padome | 30.12.2020. |
| 5.2. | Izvērtēt un sagatavot biļešu izplatīšanas modeļus | Noskaidrots jomas ekspertu sabiedrības viedoklis | | Izvēlēts atbilstošākais biļešu izplatīšanas modelis, sabiedrības pieprasījums apmierināts | | | LNKC | KM | 31.12.2020. |
| **6. Rīcības virziens** | | **Turpināt gatavošanos XII Latvijas Skolu jaunatnes dziesmu un deju svētkiem 2020.gadā** | | | | | | | |
| Nr. p. k. | Pasākums | Darbības rezultāts | | Rezultatīvais rādītājs | | | Atbildīgā institūcija | Līdzatbildīgās institūcijas | Izpildes termiņš  (ar precizitāti līdz pusgadam) |
| 6.1. | Izveidot svētku Rīcības komiteju un nodrošināt tās darbību | MK apstiprināts Rīcības komitejas sastāvs | | 5 Rīcības komitejas sēdes | | | VISC | IZM | 30.07.2020. |
| 6.2. | Organizēt Mākslinieciskās padomes sēdes | Organizētas Mākslinieciskās padomes sēdes | | 6  Mākslinieciskās padomes sēdes | | | VISC | IZM | 30.07.2020. |
| 6.3. | Apkopot informāciju par bērnu un jauniešu dalību kultūrizglītības kolektīvos | Apkopota informācija par 2018./2019. mācību gadu un 2019./2020. mācību gadu | | Skolēnu skaits kultūrizglītības kolektīvos | | | Pašvaldības | VISC | 01.02.2020. |
| 6.4. | Organizēt starpsvētku pasākumus visās Dziesmu un deju svētku nozarēs (koris, deja, instrumentālā mūzika, teātris, vizuālā un vizuāli lietišķā māksla, tradicionālā māksla) | Organizēti valsts nozīmes starpsvētku pasākumi | | 27 pasākumi (konkursi, skates, koncerti, radošie pasākumi, festivāli) | | | VISC | Pašvaldības | 30.12.2020. |
| **7. Rīcības virziens** | | **Īstenot XII Latvijas Skolu jaunatnes dziesmu un deju svētkus 2020.gadā** | | | | | | | |
| Nr. p. k. | Pasākums | Darbības rezultāts | | Rezultatīvais rādītājs | | | Atbildīgā institūcija | Līdzatbildīgās institūcijas | Izpildes termiņš  (ar precizitāti līdz pusgadam) |
| 7.1. | Īstenot XII Latvijas Skolu jaunatnes dziesmu un deju svētku māksliniecisko programmu 2020.gada 6. –12.jūlijā | Organizēta svētku mākslinieciskā programma ar koncertiem un svētku norisēm | | ~35 000 dalībnieku  Svētku mākslinieciskā programma: 2 finālkonkursi, 12 koncerti, svētku gājiens, svētki Vērmanes dārzā un citas norises | | | VISC | IZM | 01.07.2020. |
| 7.2. | Nodrošināt svētku dalībnieku atlases pasākumu (koprepertuāra apguves skates, konkursi, izstādes) un kopmēģinājumu sagatavošanu un norisi Latvijas reģionos un Rīgā | Notikušas skates, konkursi, izstādes, kopmēģinājumi, modelēšanas koncerti | | Visās Dziesmu un deju svētku jomās (8 nozarēs) noteikti svētku dalībnieki;  140 skates, konkursi, izstādes  6 modelēšanas koncerti | | | VISC | Pašvaldības | 01.07.2020. |
| 7.3. | Veikt svētku organizatorisko sagatavošanu (dalībnieku izmitināšana, ēdināšana, veselība, drošība  Rīgā) | Izveidotas darba grupas organizatorisko jautājumu risināšanai | | Nodrošināta dalībnieku izmitināšana Rīgā un dalībnieku ēdināšana un drošība | | | VISC  Rīgas dome  Pašvaldības | IZM, IeM, VUGD, VP, VM, NMPD,  PVD, VARAM, Rīgas pilsētas pašvaldības institūcijas  pašvaldības | 30.07.2020. |
| 7.4. | Saskaņā ar svētku norises plānu nodrošināt sabiedrisko kārtību un drošību svētkos | Nodrošināta sabiedriskā kārtība un drošība svētkos | | Risku vadības plāns | | | IeM,  VUGD, Valsts policija, pašvaldības policija | VISC, IZM, Rīcības komiteja, Rīgas pašvaldība | 30.07.2020. |
| 7.5. | Saskaņā ar svētku norises plānu nodrošināt neatliekamo medicīnisko palīdzību svētku dalībniekiem un skatītājiem svētku laikā | Nodrošināta neatliekamā medicīniskā palīdzība svētkos | | Risku vadības plāns | | | VM, NMPD | VISC, IZM, Rīcības komiteja, Rīgas pašvaldība | 30.07.2020. |
| 7.6. | Nodrošināt svētku ārējo komunikāciju, sekmējot sabiedrības informētību un pieejamību svētkos | Mājaslapā,  pilsētvidē, iespieddarbi (afišas, programmas, u.c.)  Komunikācijas plāns | | VISC mājas lapa www.visc.gov .lv , svētku mājas lapa [www.nacgavilet.lv](http://www.nacgavilet.lv) un mobilā aplikācija | | | VISC | IZM | 30.12.2020. |
| 7.7. | Nodrošināt svētku pieejamību plašai sabiedrībai, translējot svētku pasākumu tiešraides un raidījumus Latvijas nacionālajās raidorganizācijās – Latvijas Televīzijā un Latvijas Radio | Sabiedrība informēta par svētku pasākumu norisi tiešraidēs un raidījumos Latvijas Televīzijā un Latvijas Radio | | Radio translācijas un LTV pārraides | | | LTV, Latvijas Radio | Nacionālās elektronisko plašsaziņas līdzekļu padome (NEPLP) | 30.12.2020. |
| 7.8. | Organizēt svētku izvērtēšanas procesu, t.sk. sarīkojot svētku izvērtēšanas konferenci | Notikusi svētku izvērtēšanas konference | | Konference 29.10.2020. | | | VISC | IZM | 30.12.2020. |

**VIII. Ietekmes novērtējums uz valsts un pašvaldību budžetu**

Plāns tiek īstenots piešķirto ikgadējā valsts budžeta līdzekļu ietvaros. 2020.gadā plānotais finansējums jau ir iekļauts KM budžetā. Kopsavilkums par 2019. un 2020.gada plānā iekļauto uzdevumu īstenošanai nepieciešamo valsts un pašvaldību budžeta finansējumu *euro:*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Uzdevums** | **Pasākums** | **Budžeta programmas (apakšprogrammas) kods un nosaukums** | **Vidēja termiņa budžeta ietvara likumā plānotais finansējums** | | | **Nepieciešamais papildu finansējums** | | | | | **Pasākuma īstenošanas gads**  **(ja pasākuma īstenošana ir terminēta)** |
| **2019.gads** | **2020.gads** | **n + 2** | **n + 1** | **n + 2** | **n + 3** | **turpmākajā laikposmā līdz pasākuma pabeigšanai**  **(ja pasākuma īstenošana ir terminēta)** | **turpmāk ik gadu**  **(ja pasākuma izpilde nav terminēta)** |  |
| **Finansējums plāna realizācijai kopā** |  |  | **621128** | **5123579** | **0** | **0** | **0** | **0** | **0** | **0** | **0** |
| tajā skaitā |  |  | 621128 | 5123579 | 0 | 0 | 0 | 0 | 0 | 0 | 0 |
| 22. Budžeta resors |  |  | 377507 | 381435 | 0 | 0 | 0 | 0 | 0 | 0 | 0 |
| 15. Budžeta resors |  |  | 243621 | 4742144 | 0 | 0 | 0 | 0 | 0 | 0 | 0 |
|  | 1. pasākums |  | 377507 | 381435 | 0 | 0 | 0 | 0 | 0 | 0 | 0 |
|  | 22. Budžeta resors |  | 377507 | 381435 | 0 | 0 | 0 | 0 | 0 | 0 | 0 |
|  |  | 21.00.00  Kultūras mantojums | 377507 | 381435 | 0 | 0 | 0 | 0 | 0 | 0 | 0 |
|  | 15. Budžeta resors |  | 243621 | 4742144 | 0 | 0 | 0 | 0 | 0 | 0 | 0 |
|  |  | 42.03.00 programma | 243621 | 4742144 | 0 | 0 | 0 | 0 | 0 | 0 | 0 |

Kultūras ministrs N.Puntulis

Vīza: Valsts sekretāre D.Vilsone

Pujāte 67228985

[Signe.Pujate@lnkc.gov.lv](mailto:Signe.Pujate@lnkc.gov.lv)

Pāvulēna 67228985

[Sarmite.Pavulena@lnkc.gov.lv](mailto:Sarmite.Pavulena@lnkc.gov.lv)